
19. zasadnutie							Bod programu MZ č.: 5
MZ mesta Trnava							Materiál č.: 19
9. 12. 2025
Majetkovoprávne usporiadanie pozemkov v rámci stavby „CRYSTAL Bytová budova s 39 bytmi, 3 apartmánmi a nebytovými priestormi“ Ul. Orolská v Trnave (CASMAR REALITY, s. r. o.)
Návrh predkladá:						Návrh spracoval:
Majetková komisia MZ					Mgr. Gabriela Bučányová
odbor majetkový
Spracované: 1. 12. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia
Mestské zastupiteľstvo mesta Trnava po prerokovaní:
1. Súhlasí
s použitím pozemkov vo vlastníctve Mesta Trnava v k. ú. Trnava parcela registra „C“ č. 709/1, 711/7 a 8837/2 na uloženie inžinierskych sietí (časť kanalizačnej prípojky, časť vodovodnej prípojky, časť prípojky horúcovodu, časť elektrickej prípojky NN, časť slaboprúdovej prípojky, 2 ks kanalizačná šachta, 1 ks vodovodná šachta a 2 ks uzatváracia horúcovodná šachta) v súvislosti so stavbou „Crystal Bytová budova s 39 bytmi, 3 apartmánmi a nebytovými priestormi“ na Ulici Orolská v Trnave pre účely vydania stavebného zámeru, podľa projektovej dokumentácie odsúhlasenej stavebným úradom pre žiadateľa t. j. spoločnosť CASMAR REALITY, s.r.o., Paulínska ulica 19, 917 01 Trnava, IČO: 50981 561   
2. Schvaľuje
zriadenie odplatného časovo neobmedzeného vecného bremena na pozemkoch vo vlastníctve Mesta Trnava v k. ú. Trnava, ako povinného z vecného bremena, podľa dokumentácie schválenej stavebným úradom:
· Parcela registra „C“ č. 709/1, druh pozemku zastavaná plocha a nádvorie s celkovou výmerou 1696 m2, zapísaná na LV č. 5000, na uloženie časti kanalizačnej prípojky, časti vodovodnej prípojky, časti prípojky horúcovodu, časti elektrickej prípojky NN, časti slaboprúdovej prípojky, 1 ks kanalizačnej šachty, 1 ks vodovodnej šachty a 1 ks uzatváracej horúcovodnej šachtice 
· Parcela registra „C“ č. 711/7, druh pozemku zastavaná plocha a nádvorie s výmerou 81 m2, zapísaná na LV č. 4, na uloženie časti kanalizačnej prípojky, časti elektrickej prípojky NN, časti slaboprúdovej prípojky, 1 ks kanalizačnej šachty,  
· Parcela registra „C“ č. 8837/2, druh pozemku zastavaná plocha a nádvorie s výmerou 8594 m2, zapísaná na LV č. 5000, na uloženie časti kanalizačnej prípojky, časti vodovodnej prípojky, časti prípojky horúcovodu a časti slaboprúdovej prípojky,
prípadne na iných častiach pozemkov, určených porealizačným geometrickým plánom na vyznačenie vecného bremena po zrealizovaní stavby „Crystal Bytová budova s 39 bytmi, 3 apartmánmi a nebytovými priestormi“ na Ulici Orolská v Trnave, pre účely stavebného zámeru a podľa projektovej dokumentácie schválenej v stavebnom konaní v prospech spoločnosti CASMAR REALITY, s.r.o., Paulínska ulica 19, 917 01 Trnava, IČO: 50981 561.
Odplatou za zriadenie vecného bremena je suma 3.498,88 eura za uloženie inžinierskych sietí (pri dĺžka siete 44 m x 79,52 eura/m) a suma 2.499,08 eura za vybudovanie nových šácht (4 ks x 624,77 eura/ks) určená podľa projektovej dokumentácie k stavebnému zámeru a bude upresnená podľa porealizačného geometrického plánu; platiteľom bude investor stavby t. j. CASMAR REALITY, s.r.o., Paulínska ulica 19, 917 01 Trnava, IČO: 50981 561.
Vecné bremeno spočíva v povinnosti Povinného z vecného bremena strpieť na zaťažených nehnuteľnostiach umiestnenie častí prípojok inžinierskych sietí: časť kanalizačnej prípojky, časť vodovodnej prípojky, časť prípojky horúcovodu, časť elektrickej prípojky NN, časť slaboprúdovej prípojky, 2 ks kanalizačnej šachty, 1 ks vodovodnej šachty a 1 ks uzatváracia horúcovodná šachtica podľa porealizačného geometrického plánu. Návrh do katastra nehnuteľností a náklady s tým spojené bude znášať investor stavby t. j. CASMAR REALITY, s.r.o., Paulínska ulica 19, 917 01 Trnava, IČO: 50981 561.
3. Schvaľuje
Alt. č. 1: 
zriadenie odplatného časovo neobmedzeného vecného bremena na pozemku vo vlastníctve Mesta Trnava v k. ú. Trnava, ako povinného z vecného bremena, podľa dokumentácie schválenej stavebným úradom parcela registra „C“ č. 711/7, druh pozemku zastavaná plocha a nádvorie s výmerou 81 m2, zapísaná na LV č. 4, na  presah stavby vo výške 8,65 m nad terénom s výmerou 4,81 m2. Výška jednorazovej odplaty bude určená na základe znaleckého posudku, ktorý zabezpečí Mesto Trnava s tým, že náklady spojené s vyhotovením znaleckého posudku budú prirátané k výške odplaty.
Alt. č. 2
zriadenie bezodplatného časovo neobmedzeného vecného bremena na pozemku vo vlastníctve Mesta Trnava v k. ú. Trnava, ako povinného z vecného bremena, podľa dokumentácie schválenej stavebným úradom parcela registra „C“ č. 711/7, druh pozemku zastavaná plocha a nádvorie s výmerou 81 m2, zapísaná na LV č. 4, na  presah stavby vo výške 8,65 m nad terénom s výmerou 4,81 m2. 
Vecné bremeno spočíva v povinnosti Povinného z vecného bremena strpieť na zaťaženej nehnuteľnosti presah stavby s výmerou 4,81 m2 v prospech každodobého vlastníka stavby „Crystal Bytová budova s 39 bytmi, 3 apartmánmi a nebytovými priestormi“ na Ulici Orolská v Trnave.
4. Ukladá
Mestskému úradu v Trnave
a) Odbor majetkový:  
Postúpiť na odbor právny podklady na vypracovanie zmlúv o budúcich zmluvách podľa bodu 2. a 3. tohto uznesenia
Termín: 31. 01. 2026
b) Odbor právny:
Pripraviť zmluvy o budúcich zmluvách v zmysle bodu 2. a 3. tohto uznesenia a predložiť na podpis druhej a tretej strane
Termín: do 28. 02. 2026
c) Po zrealizovaní a odovzdaní porealizačného zamerania stavby uzatvoriť zmluvy o zriadení vecných bremien a predložiť na podpis druhej a tretej strane
Termín: do 60 dní po predložení porealizačného geometrického plánu

Dôvodová správa
Mesto Trnava, MsÚ v Trnave obdržal dňa 27. 10. 2025 žiadosť spoločnosti CASMAR REALITY, s. r. o., Paulínska ulica 19, 917 01 Trnava, IČO: 50 981 561 v zastúpení spoločnosťou SIMPLE VISIONS, s. r. o., Veterná 6491/14, 917 01 Trnava, IČO: 54 123 054, o súhlas s použitím pozemkov vo vlastníctve Mesta Trnava a zriadenie vecných bremien z dôvodu vybudovania inžinierskych sietí, šácht a presahu stavby nad mestský pozemok k stavbe „Crystal Bytová budova s 39 bytmi, 3 apartmánmi a nebytovými priestormi“ Orolská ulica v Trnave pre účely vydania stavebného zámeru. 
Navrhovanými inžinierskymi sieťami, šachtami a presahom stavby budú dotknuté nasledovné pozemky vo vlastníctve Mesta Trnava, v k. ú. Trnava, meste Trnava:
· Parcela registra „C“ č. 709/1, druh pozemku zastavaná plocha a nádvorie s výmerou 1696 m2, zapísaná na LV č. 5000, na uloženie časti kanalizačnej prípojky, časti vodovodnej prípojky, časti prípojky horúcovodu, časti elektrickej prípojky NN, časti slaboprúdovej prípojky, 1 ks kanalizačnej šachty, 1 ks vodovodnej šachty a 2 ks uzatváracích horúcovodných šachtíc, z toho 1 ks pre potreby mesta 
· Parcela registra „C“ č. 711/7, druh pozemku zastavaná plocha a nádvorie s výmerou 81 m2, zapísaná na LV č. 4, na uloženie časti kanalizačnej prípojky, časti elektrickej prípojky NN, časti slaboprúdovej prípojky, 1 ks kanalizačnej šachty a na presah stavby  
· Parcela registra „C“ č. 8837/2, druh pozemku zastavaná plocha a nádvorie s výmerou 8594 m2, zapísaná na LV č. 5000, na uloženie časti kanalizačnej prípojky, časti vodovodnej prípojky, časti prípojky horúcovodu a časti slaboprúdovej prípojky
Vzhľadom k tomu, že umiestnenie navrhovaných prípojok ovplyvní ich budúce využitie takéto inžinierske siete je možné umiestňovať na pozemkoch vo vlastníctve mesta v zmysle postupu § 20 ods. 6 písm. b) Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších doplnkov (ďalej len "Zásad") a podľa Príkazu primátora č. 1/2025 k určovaniu sadzieb pri umiestňovaní inžinierskych sietí na pozemkoch vo vlastníctve Mesta Trnava pre rok 2025 t. j. ak vybudovaná prípojka ovplyvní a znehodnotí budúce využitie pozemku, zriadi sa odplatné časovo neobmedzené vecné bremeno v prospech vlastníka siete. Odplata za zriadenie vecného bremena sa určí podľa dĺžky prípojky vo výške 79,52 eura/m. Podľa najdlhšej dĺžky inžinierskej siete t. j. kanalizačnej prípojky v dĺžke 44 m je odplata na zriadenie vecného bremena určená vo výške 3.498,88 eura (t. j. 44 x 79,52 = 3.498,88). Vecné bremeno spočíva v povinnosti Povinného z vecného bremena t. j. Mesta Trnava strpieť na zaťažených nehnuteľnostiach v rozsahu vyznačenom v Geometrickom pláne umiestnenie inžinierskych sietí.
Podľa postupu v § 20 ods. 7 písm. b) „Zásad“ je možné umiestňovať šachty k rozvodom inžinierskych sietí k stavebným objektom v prípade ak ide o šachty k stavbám na bývanie a stavebníkom je fyzická osoba - podnikateľ alebo právnická osoba alebo k nebytovým stavbám za podmienky zriadenia odplatného časovo neobmedzeného vecného bremena v prospech vlastníka stavby. Výška jednorazovej odplaty za zriadenie vecného bremena je určená na základe § 20 ods. 9. „Zásad“ v znení Príkazu primátora č. 1/2025 k určovaniu sadzieb pri umiestňovaní inžinierskych sietí na pozemkoch vo vlastníctve Mesta Trnava pre rok 2025 vo výške 624,77 eura/ks. Odplata za zriadenie vecného bremena je vo výške 2.499,08 eura za vybudovanie nových šácht (4 ks x 624,77 = 2.499,08). Vecné bremeno spočíva v povinnosti Povinného z vecného bremena t. j. Mesta Trnava strpieť na zaťažených nehnuteľnostiach v rozsahu vyznačenom v Geometrickom pláne umiestnenie šácht.
Ďalej stavebník požaduje zriadenie vecného bremena na presah stavby nad pozemkom vo vlastníctve Mesta Trnava. Jedná sa o presah konštrukcie stavby na 4. nadzemnom podlaží nad pozemok parcela číslo 711/7. Presahujúca časť je vo výške 8,65 m nad terénom. Ide o vodorovný presah (konzolový previs) časti podlahovej dosky a obvodovej konštrukcie, ktorá je orientovaná do priestoru. Rozsah presu je 4,81 m2 (šírka vysunutia 1 m, dĺžka vysunutia 4,813 m). Tento stav predstavuje trvalý nadzemný zásah do vzdušného priestoru nad pozemkom mesta.
V zmysle § 3 ods. 5 písm. p) „Zásad“ mestské zastupiteľstvo môže zriadiť odplatné vecné bremeno spočívajúce v povinnosti Mesta Trnava strpieť presah stavby s výmerou 4,81 m2 v prospech každodobého vlastníka stavby „Crystal Bytová budova s 39 bytmi, 3 apartmánmi a nebytovými priestormi“ Orolská ulica v Trnave “. 
Podľa § 20 ods. 5 „Zásad“ vecné bremeno môže byť zriadené ako bezodplatné len v prípade, ak o tom rozhodne mestské zastupiteľstvo.
Odbor majetkový k predmetnému uvádza, že obdobné prípady (napr. dodatočne dostavované balkóny) boli v minulosti riešené ako bezodplatné vecné bremená a v jednom prípade (presah arkiera nad chodník mesta, plocha arkiera 2,4 m2) majetková komisia odporučila odplatné vecné bremeno s výškou jednorazovej odplaty 300,- eur. Ako bezodplatné vecné bremeno bol schválený presah objektu v súvislosti so stavbou „City Arena Trnava – objekt C“ a to z dôvodu použitia finančných prostriedkov cez IROP nebolo možné zriadiť odplatné vecné bremeno.
Majetková komisia, na svojom zasadnutí 18. 11. 2025 neodporučila mestskému zastupiteľstvu schváliť použitie mestských pozemkov za účelom uloženia inžinierskych sietí, šácht a presahu stavby v súvislosti so stavbou stavby „Crystal Bytová budova s 39 bytmi, 3 apartmánmi a nebytovými priestormi“ Orolská ulica v Trnave “, keďže v stanovisku OÚRaK zo 17.11. 2025 bolo konštatované, že uloženie inžinierskych sietí negatívne ovplyvní využitie mestských pozemkov v súvislosti s budúcou rekonštrukciou mestského úradu.
Na základe interných rokovaní dňa 28. 11. 2025 a rokovaní zástupcov mesta a zástupcov žiadateľa dňa 01. 12. 2025 bolo umiestnenie inžinierskych sietí skoordinované tak, aby neovplyvnilo budúcu rekonštrukciu budovy mestského úradu a dotknutého priestoru za budovou mestského úradu. Na základe toho bol spracovaný tento materiál.
Návrh do katastra nehnuteľností podá investor stavby t. j. spoločnosť CASMAR REALITY, s. r. o., Paulínska ulica 19, 917 01 Trnava, IČO: 50 981 561, ktorý bude zároveň platiteľom odplaty za zriadenie vecného bremena.
Na prijatie uznesenia je potrebný súhlas nadpolovičnej väčšiny prítomných poslancov MZ mesta Trnava.

